230 
235 
RS 
Ss 
250 
li rois respont “por vostre amor 
ferai aprendre Blanceflor.” 
es les vous andeus A escole. 
cius fa moult lies de la parole. 
ensamble vont, ensamble vienent, 
et lor joie d’amor maintienent. 
cascuns d’aus deus tant aprendoit 
que l’uns por l’autre mix estoit. 
li doi enfant moult s’entramoient 
et de biaut@ s’entresambloient. 
nus d’aus deus cose ne sauoit 
que lues ä l’autre ne disoit. 
au plus tost que souffri nature 
ont en amer mise lor cure. 
en aprendre auoient boin sens, 
du retenir millor porpens. 
liures lisoient paienors, 
u ooient parler d’amors. 
en cou forment se delitoient 
es engiens d’amor qu’il trouoient. 
cius liures les fist moult haster, 
dona lor sens d’aus entramer 
que d’amor que de noureture, 
qui lor aueit est@ a cure. 
ensamle lisent et aprendent. 
a la joie d’amor entendent. 
quant il repairent de l’escole, 
li uns baise l’autre et acole. 
un vergier a li peres Floire, 
u plant@s est li mandegloire, 
toutes les herbes et les flours, 
qui sont de diuerses coulours. 
flouri i sont lı arbrissel; 
d’amors i cantent li oisel. 
la vont li enfant deporter 
cascun matin et por disner. 
quant il mangoient et beuoient, 
li oisel deseure aus cantoient. 
des oiseles oent les cans. 
cou est la vie as deus enfans. 
quant ont mangie, si s’en reuont; 
moult grant joie par voie font. 
BEKKE 
260 
265 
270 
275 
250 
285 
290 
R: 
et quant a l’escole venoient, 
lor tables d’yvoire prenoient. 
adont lor veissies escrire 
letres d’amors sans contredire 
et de cans d’oisiaus et de flors, 
letres de salus et d’amours. 
lor graffes sont d’or et d’argent, 
dont il escrisent soutiument. 
d’autre cose n’ont il enuie; 
moult par ont glorieuse vie. 
ens en un an et quinze dis 
furent andoi si bien apris 
que bien sorent parler Latin 
et bien escrire en parkemin 
et consillier oiant la gent 
en Latin, que nus nes entent. 
Li rois apercoit bien l’amour 
que ses fix a a Blanceflour. 
forment cremoit en son corage 
que quant ses fix ert en eage 
que feme deura espouser, 
que ne s’en puisse deporter. 
es cambres vint A la roine 
consel prendre de la mescine. 
s’ele li done ä son talent, 
ocirra le hastiuement, 
puis querra selonc son lignage 
a son fil feme de parage. 
la roine voit son signor 
iriet: bien pert ä sa coulor: 
car de sanc ot le vis vermel. 
il l’apele par grant consel. 
“dame” fait il, “malement vait 
de vostre fil, mal li estait. 
sacies, A estrous le perdrons 
se hastiu consel n’en prendons.” 
eil dist “comment?” “car tele amor 
a vostre fix ä Blanceflour, 
celle fille vostre kaitiue, 
ja tant com ele sera viue, 
l’amor de li ne cangera, 
ne autre feme ne prendra; 
